**Strategi for Karriere Buskerud**

**Karriere Buskerud**

Karriere Buskerud består av fire karrieresentre, Papirbredden i Drammen, Ringerike karrieresenter i Hønefoss, Kongsberg karrieresenter i Kongsberg og Hallingdal karrieresenter på Gol.

Karriere Buskerud tilbyr gratis karriereveiledning til voksne og ungdom som ikke er elev i grunnutdanningen, til å ta valg om utdanning, opplæring og arbeid, og til å håndtere egen karriere.

Karriere Buskerud bidrar til kompetanseutvikling innen fagfeltet i grunnskolen, videregående opplæring, voksenopplæring, NAV og andre aktører.

**Dette skal vi oppnå**

* Bistå og bevisstgjøre den enkelte til å finne yrke eller gjøre nye karrierevalg i livet slik at han eller hun får utviklet og anvendt sine ressurser i arbeid og dagligliv.
* Bidra til at innbyggerne i Buskerud har en kompetanse som dekker framtidens behov for arbeidskraft.
* Utvikle kvalitet og profesjonalitet i karriereveiledningsfeltet i Buskerud.
* Skape helhet og sammenheng i karriereveiledningstilbudet i Buskerud
* Sikre karriereveiledning med høy kvalitet gjennom systematisk og helhetlig arbeid.

**Slik gjør vi det:**

**1) Karriereveiledning**

* Tilbyr en tilgjengelig og gratis karriereveiledning til innbyggerne i Buskerud.
* Karriereveiledning foregår individuelt eller i grupper. Veiledningen kan gis ved fysisk oppmøte eller digitalt.
* Forebygger frafall og utestenging fra arbeidslivet ved å tilby helhetlig karriereveiledning til innbyggerne i samarbeid med NAV og andre instanser.
* Bidrar til integrering gjennom en tilpasset karriereveiledning til flerkulturelle.
* Bidra til reflekterte karrierevalg som hindre at folk velger feil utdanning
* Tilbyr veiledning til innbyggere som har behov for reorientering i utdanning og arbeidsliv. Det kan bl.a. være som følge av sykefravær og helseutfordringer, oppsigelse og arbeidsledighet, sosiale eller livsstilsrelaterte forhold.
* Kvalitetssikre veiledningsarbeidet gjennom bruk av brukerundersøkelse fra VOX
* Utarbeide årsrapporter til eierne av karriere Buskerud, hovedstyret og til VOX.
* Markedsføre tilbudene, slik at Karriere Buskerud når aktuelle gruppe for veiledning og samarbeid.

**2) Samarbeid**

* Bidrar til samordning mellom alle aktører som har ansvar for karriereveiledning.
* Karrieresenterne i Buskerud skal ha en god kontakt med næringslivet for å kjenne arbeidslivets nåværende og framtidige kompetansebehov.
* Skal ha nært samarbeid med hele grunnopplæringen for voksne i Buskerud
* Det skal være et nært samarbeid mellom karrieresentrene, slik at de kan være en ressurs for hverandre.

**3) Kompetanse- og ressurssenter**

Karriere Buskerud skal:

* Samarbeide med skoleeierne og NAV om kompetansetilbudene som tilbys deres ansatte
* Bidra til kvalitet i karriereveiledningen gjennom samarbeid med Høgskolen i Sørøst-Norge og andre aktuelle samarbeidspartnere innen Universitet- og Høgskolesektoren.
* Være ressurs der rådgivere/karriereveiledere i grunnskolen og videregående skole får inspirasjon og økt kompetanse.
* Være en ressurs innen fagområdet for rådgivere og andre som jobber med voksnes læring
* Bidra i kompetanseheving av NAV-veiledere innen karriereveiledning.

**4) Kvalitetssikring**

* Veilederne og rådgiverne tilknyttet KarriereBuskerud skal holde seg oppdatert og har nødvendige kunnskaper om arbeidsmarkedet, utdanninger på ulike nivå, trender og utviklingen i innen fagfeltet.

Våren 2016 har dette strateginotatet blitt bearbeidet av alle som er tilknyttet KarriereBuskerud til et ferdig dokument. Strateginotatet ble godkjent 31.mai 2016 av styringsgruppa for prosjektet

 «Utvikling av karrieresenterne i Buskerud» 1.juni 2016 Liv-Marie Bakka (fungerende leder)